Архив ветеринарске медицине
Архив ветеринарске медицине je научни часопис који излази од 2008. године и објављује радове из области ветеринарске медицине.

О часопису 
Архив ветеринарске медицине је научни часопис чији је оснивач Научни институт за ветеринарство „Нови Сад“ из Новог Сада. У овом часопису се објављују радови из области ветеринарске медицине, биотехнологије, као и радове мултидисциплинарног карактера. Часопис објављује оригиналне, прегледне научне и стручне радове, прилоге из праксе, извештаје са конгреса и стручних састанака, приказе књига, радове из историје ветеринарске медицине.

Историјат 
Први број часописа је изашао 2008. године. Часопис Архив ветеринарске медицине је до 2013. године излазио само на српском језику, а од 2014. године радови се објављују на енглеском језику. Истраживачи Научног института за ветеринарство “Нови Сад“ су основали овај часопис како би несебично допринели развоју ветеринарске науке и струке у Републици Србији и са циљем да на тај начин омогуће размену информација са колегама у земљи и иностранству.

Периодичност излажења 
Часопис излази два пута годишње у папирној и електронској форми.

Уредници 
Први уредник часописа била је др Бранка Видић (2008). Након ње, уредник часописа у периоду (2009 – 2012) била је др Драгица Стојановић. Након ње уредник часописа у периоду (2013-2018) је био др Мирослав Ћирковић. Док је од 2019. године главни и одговорни уредник часописа др Сава Лазић. Уређивачки одбор часописа чине еминентни истраживачи из различитих области ветеринарске медицине. Сви чланови уређивачког одбора часописа су водећи стручњаци у својим областима које изучавају.

Аутори прилога 
У часопису радове објављују еминентни истраживачи из земље, региона и иностранства.

Теме 
 Историја ветеринарске медицине
 Ветеринарска медицина
 Биохемија
 Фармакологија
 Векторске болести
 Болести преносиве храном
 Патологија
 Репродукција домаћих животиња
 Антибиотска резистенција

Електронски облик часописа 
На званичном сајту часописа може се пронаћи електронска верзија свих бројева, од 2008. године до данас.
Cви бројеви часописа се налазе у Дигиталном репозиторијуму Народне библиотеке Србије. Часопис депонује целе радове у CABI Full Text репозиторијуму.

Индексирање у базама података 
Часопис је индексиран у следећим базама података:
 CABI Full Text
Одлукама Матичног научног одбора за биотехнику и пољопривреду, часопис Архив ветеринарске медицине је категорисан.

Референце 

Научни часописи
Српски часописи